সহকারী: ভাইজান আর ভাল্লাগে না।  হামজা: আজ এ  পর্যন্তই থাক- চল সব গুছিয়ে নে। (ক্যামেরা গুটিয়ে নিয়ে স্টেজ থেকে প্রায় বের হয়ে যাবে এমন সময় স্টেজে এক বৃদ্ধের প্রবেশ ঘটবে)  বৃদ্ধ: কে আছিস তোরা? কে আছিস? আমার সফিক আর রফিককে এনে দে! ওরে কে আছিস তোরা? (ক্যামেরা ফেলে হামজা ও সহকারী ছুটে যাবে বৃদ্ধের কাছে )  হামজা: চাচা আপনি কাঁদেন কেন?  বৃদ্ধ: আমার সফিক আর রফিক...!  হামজা: কি হয়েছে ওদের?  বৃদ্ধ: পাকিস্তানী মেলেটারীরা আমার কচি দুধের ম্যাইয়াটারে উঠাই লইয়া যায়। হায়েনারা আমার পরীর লাহান ম্যাইটার কচি দেহ খাবলে খুবলে গাঙে ভাসিয়ে দেয়। প্রতিশোধ  নিতে আমার আঠারো বছরের সফিক আর তের বছরের রফিক যুদ্ধে গেল। (কান্নার সাথে) সফিকের লাশ আর রফিকের...! ওদের মা আজ কাঁদতে কাঁদতে অন্ধ! ওরে কে আছিস তোরা? কে আছিস- ওদের মায়ের পাশে সফিক আর রফিক সেজে দাঁড়া। (দূর থেকে ভেসে আসবে- আমার সোনার বাংলা, আমি তোমায় ভালোবাসি...) ঐ যে শোন- শোন তোরা। আমার সফিক আর রফিক বলছে, আমার সোনার বাংলা, আমি তোমায় ভালোবাসি..। তোমরাও বলো, ওদের কসম লাগে চুপ করে থেকো না আর। বলো আমার সাথে, আমার সোনার বাংলা, আমি তোমায় ভালোবাসি...  সমবেত কন্ঠে: আমার সোনার বাংলা, আমি তোমায় ভালোবাসি...  বৃদ্ধ: (স্টেজের সম্মুখদিকে এগিয়ে এসে হাতের লাঠি ফেলে) হে তরুন সমাজ, আহ্বান তোমাদের, জেগে ওঠো আর একবার- ঘটাও আর একটি একাত্তর।  সকলে সমবেত কন্ঠে: ঘটবে একাত্তর। ঘটবেই।